open-index/open-wikipedia-markdown huggingface dataset:
Ijons Klusais

**Ijons Klusais** () ir izdomāts personāžs, kosmonauts un pētnieks, daudzu poļu rakstnieka Staņislava Lema darbu varonis, profesora Tarantogas draugs un kolēģis. Ijons Klusais satiek daudzus interesantus cilvēkus un citplanētiešus, sastopas ar dažādām nopietnām problēmām un apraksta to savās "Dienasgrāmatās". Pazīstams arī kā cilvēks, kas atklājis, bet tā arī nav atrisinājis sepulu mīklu.  Par Ijona Klusā dzimšanas dienu var uzskatīt 1953. gada 27. decembri, kad publicēts pirmais stāsts ar viņa dalību — "Divdesmit ceturtais ceļojums" no "Ijona Klusā zvaigžņu dienasgrāmatām". 

Ijonam Klusajam par godu nosaukts asteroīds *Ijontichy* (2009 BH73), ko atklājuši vācu astronomi 2009. gadā.

## Grāmatas par Ijonu Kluso
* Stāstu cikls "Ijona Klusā zvaigžņu dienasgrāmatas".
* Stāstu cikls "No Ijona Klusā atmiņām".
* Romāns "Futuroloģiskais kongress".
* Romāns "Apskate uz vietas".
* Romāns "Miers uz Zemes".

## Atsauces
Centrālās Grieķijas perifērija

**Centrālās Grieķijas perifērija** () ir Grieķijas administratīvais apgabals (perifērija) kura sastāvā ietilpst Eibejas, Euritānijas, Ftiotīdas, Fokīdas un Boiotijas nomes. Centrālās Grieķijas administratīvais centrs ir Lamija. Centrālās Grieķijas perifērija ziemeļos robežojas ar Tesālijas perifēriju, rietumos ar Rietumgrieķijas perifēriju, dienvidos ar Atikas perifēriju, bet austrumos atrodas Ziemeļegejas perifērija. Perifērijas lielākā daļa atrodas kontinentālajā Grieķijā, izņemot Eibejas nomi, kas izvietojas uz Eibejas salas, kas ir otra lielākā Grieķijas sala (aiz Krētas). Šī ir pati kalnainākā Grieķijas perifērija.

## Lielākās pilsētas
*Amfisa (Άμφισσα)
*Halkīda (Χαλκίδα)
*Karpenisija (Καρπενήσι)
*Lamija (Λαμία)
*Levadija (Λιβαδειά)
*Tēbas (Θήβα)

## Atsauces
Sepulas

**Sepulas** () ir mīklaini nenoskaidrotas dabas un nozīmes objekti Staņislava Lema fantastiskajā stāstā "Četrpadsmitais ceļojums" no cikla "Ijona Klusā zvaigžņu dienasgrāmatas". Tiek pieminētas arī romānā "Apskate uz vietas". 

Pats Staņislavs Lems dažās intervijās apgalvoja, ka nezina, vai neatceras, kas ir sepulas. Savā pēdējā intervijā uz šo jautājumu viņš atbildēja pavisam īsi: "Ja es pats to zinātu!" Krievu fiziķis teorētiķis Moisejs Kaganovs atceras, ka kādā sarunā Lems teicis — ja būtu zinājis, ka sepulas vajās viņu visu mūžu, viņš tās nebūtu izdomājis.

## Sepulas Lema darbos
Stāsta varonis Ijons Klusais, pirms lidot uz Enteropijas planētu, meklē "Kosmosa enciklopēdijā" informāciju par sepulām, bet konstatē enciklopēdijā rekursijas ciklu, šķirkļiem atsaucoties citam uz citu. Viņš uzzina, ka sepulas ir Enteropijas iedzīvotāju ardrītu civilizācijas svarīgs elements, tālāk ir norāde uz šķirkli "Sepulārijas", kas ir objekti, kas kalpo sepulēšanai, savukārt šķirklī "Sepulēšana" teikts, ka tās ir ardrītu izdarības, un tālāk norādīts uz šķirkli "Sepulas". Aizlidojis uz planētu, Ijons Klusais neveiksmīgi cenšas noskaidrot, kas par priekšmetiem ir sepulas — viņš redz reklāmas, kur pieminētas sepulas, dzird populāras dziesmas par tām, cenšas iegādāties, taču viņam tās nepārdod, jo Klusajam nav sievas. Šis fakts, kā arī tas, ka jautājumus par sepulām ardrīti uzskata par piedauzīgiem, ļauj vienīgi nojaust, ka sepulām varētu būt kāds sakars ar dzimumattiecībām.  

Romānā "Apskate uz vietas" noskaidrojas, ka enciklopēdija, ko savulaik Klusajam iedevis profesors Tarantoga, bijusi falsifikācija.

## Interesanti fakti
Polijā kopš 1983. gada piešķīra literāro prēmiju "Zelta Sepula" par fantastikas žanra darbiem. Pirmā šī prēmija tika piešķirta poļu fantastam Janušam Zaidelam (*Janusz Andrzej Zajdel*) un vēlāk tika pārdēvēta viņa vārdā.

Krievu paleoentomologs Aleksandrs Rasņicins viņa atklāto izmirušo mezozoja ēras kukaiņu dzimtu nosaucis par *Sepulcidae*. Dzimtā ir divas ģintis — *Sepulca* un *Sepulenia*. Savas grāmatas, kur pieminētas divas šo kukaiņu sugas *Sepulca mirabilis* (brīnišķīgā sepula) un *Sepulenia syricta* (svilpjošā sepulēnija), eksemplāru viņš nosūtīja Staņislavam Lemam..

## Atsauces
Tīles strauts

**Tīles strauts** ir Slocenes kreisā krasta pieteka Tukuma novadā, uz dienvidaustrumiem no Tukuma pilsētas. Izteka – no Melnezera. Tek dienvidaustrumu virzienā. Ietek Slocenē pie Tīles. Netālu no ieteces Slocenē Tīles strautu šķērso valsts autoceļš V1446 (Tukums–Milzkalne–Smārde–Slampe).

## Atsauces
Ilvije Fetelijeva

**Ilvije Fetelijeva** (; dzimusi ) ir Azerbaidžānas starptautiskā lielmeistare šahā (2017).

## Biogrāfija
Gendžes šaha skolas audzēkne. Daudzkārtējā Azerbaidžānas junioru šaha čempionātu laureāte, tajā skaitā 2011. gadā uzvarējusi U20 vecuma grupā. Piedalījusies Eiropas un pasaules jauniešu šaha čempionātos. 2010. gadā uzvarējusi Eiropas jauniešu šaha čempionātā U14 vecuma grupā, bet 2014. gadā bijusi labākā Eiropas jauniešu šaha čempionāta U18 vecuma grupā 2014. gadā. 2017. gada Azerbaidžānas sieviešu šaha čempionāta izcīnījusi sudraba medaļu (uzvarējusi Ginaja Memmedzade). 2017. gadā Azerbaidžānas šaha kluba *Odlar Yurdu* sastāvā kļuvusi par sudraba medaļas ieguvēju Eiropas šaha kausa izcīņā sieviešu komandām, kā arī izcīnījusi individuālo zelta medaļu pie sava galdiņa. 2021. gada maijā ierindojusies 6. vietā Azerbaidžānas sieviešu šaha čempionātā. 2025. gada februārī ierindojusies 4. vietā Azerbaidžānas sieviešu šaha čempionātā pēc izslēgšanas sistēmas.

2022. gada augustā Prāgā izcīnījusi bronzas medaļu Eiropas individuālajā šaha čempionātā sievietēm.

2023. gada novembrī Daglasā ierindojusies 37. vietā "FIDE Women's Grand Swiss" turnīrā sievietēm.

2024. gada aprīlī Rodā uzvarējusi Eiropas individuālajā šaha čempionātā sievietēm.

2025. gada septembrī Samarkandā izcīnījusi 6. vietu "FIDE Women's Grand Swiss" turnīrā sievietēm.

2026. gada februārī uzvarējusi Azerbaidžānas šaha čempionātā sievietēm.

Pārstāvējusi Azerbaidžānas komandu lielākajos komandu šaha turnīros:
* Pasaules šaha olimpiādē piedalījusies 2016. gadā;
* Pasaules komandu šaha čempionātā piedalījusies 2 reizes (2017, 2025). Komandu vērtējumā izcīnījusi sudraba (2025) medaļu;
* Eiropas komandu šaha čempionātos piedalījusies 3 reizes (2015-2019). Komandu vērtējumā izcīnījusi bronzas (2019) medaļu. 2023. gadā Budvā Azerbaidžānas izlases sastāvā izcīnījusi 2. vietu Eiropas komandu šaha čempionātā.
 
Par panākumiem turnīros FIDE 2014. gadā Fetelijevai piešķīra starptautiskās meistares (WIM), bet 2017. gadā - starptautiskās lielmeistares (WGM) nosaukumu. 2019. gadā saņēmusi starptautiskā vīriešu meistara (IM) nosaukumu.

## Atsauces

## Ārējās saites
Kara fronte

275px|thumbnail|Pirmā pasaules kara Austrumu fronte 1917. gadā
**Fronte** ir karaspēka izvietojuma daļa, kas vērsta pret ienaidnieku. Rajons, kurā noris karadarbība.
Dzje Džena

**Dzje Džena** (; dzimusi  Čendu, Ķīnā) ir bijusī ķīniešu tenisiste. Augstāko 15. vietu WTA rangā vienspēlēs sasniegusi 2009. gada maijā, dubultspēlēs 3. vietu 2006. gada jūlijā. 

Dzje Džena lielākos panākumus guvusi dubultspēlēs, spēlējot pāri kopā ar Ži Jaņu, uzvarot 2006. gada Austrālijas atklātajā čempionātā un Vimbldonas čempionātā, kā arī izcīnot bronzas medaļu 2008. gada vasaras olimpiskajās spēlēs. 2008. gada Vimbldonas čempionātā vienspēlēs Džena sasniedza pusfinālu, kļūstot par pirmo Ķīnas sportisti, kura iekļūst *[[Grand Slam (teniss)|Grand Slam]]* turnīru pusfinālā. 

## Atsauces

## Ārējās saites
Veneras dzimšana (Bugro)

***Veneras dzimšana*** () ir viena no 19. gadsimta franču gleznotāja Viljama Adolfa Bugro pazīstamākajām gleznām. Tā attēlo nevis pašu Veneras dzimšanu no jūras putām, bet gan viņas transportēšanu gliemežvākā kā nobriedušu sievieti no jūras uz Pafu Kiprā. Viņas attēlojums līdz ar Milosas Veneru tiek uzskatīts par klasisku grieķu un romiešu sievietes formas un skaistuma ideālo izpausmi.

Tas ir Bugro *tour de force* — nozīmīgākais viņa darbs. Audekla izmēri ir 3 × 2,18 metri. Temats un kompozīcija atgādina iepriekšējo šī temata attēlojumu Sandro Botičelli izpildījumā — "Veneras dzimšana", kā arī Rafaēla darbu "Galatejas triumfs".

## Vēsture
"Veneras dzimšana" tika radīta 1879. gada Parīzes Salona izstādei. To apbalvoja ar *Grand Prix de Rome* balvu un Francijas valsts to iegādājās Luksemburgas muzejam. Glezna šobrīd atrodas Orsē muzeja pastāvīgajā kolekcijā Parīzē.

## Apraksts

Gleznas centrā gliemenes čaulā stāv kaila Venera, to velk delfīns, viens no viņas simboliem. Noraudzīties Venēras ierašanos ieradušies piecpadsmit eņģeļi, ieskaitot Kupidonu un Psīhi, kā arī vairākas nimfas un kentruri. Vairums tēlu skatās uz viņu, bet divi kentauri pūš gliemežvākos, signalizējot par viņas ierašanos.

Venera tiek uzskatīta par sievišķīgā skaistuma un formas iemiesojumu un šīs iezīmes parādās gleznā. Viņas galva ir sagāzta uz vienu pusi un viņas sejas izteiksme rāda, ka viņa ir mierīga un apmierināta ar savu kailumu. Viņa paceļ rokas, izliecot savus gurnus, augšstilbu un brūnos matus elegantā "S" formas *[[contrapposto]]*, uzsverot sava ķermeņa līnijas.

Veneras modele bija Marija Žeoržīne, Linjes princese. 1861. gadā viņai bija īsas brīvdienas Parīzē kopā ar mīļoto. Abi kopā viņi bija modeļi Bugro gleznās "Psīhes nolaupīšana" un "Flora un Zefīrs". Pie "Veneras dzimšanas" un citām skicēm viņš strādāja vēlāk, izmantojot uzņemtās pāra fotogrāfijas. Daži no Bugro citiem darbiem, kā *[[:w:File:William-Adolphe Bouguereau (1825-1905) - La Nuit (1883).jpg|La Nuit]]*, arī ir gleznoti pēc viņas līdzības. Mariju gleznoja arī Leons Bona un fotografēja Antuāns Samuels Adams-Salomons.

Veneras figūra tika palielināta no Bugro darba *[[:w:File:William-Adolphe Bouguereau (1825-1905) - The Nymphaeum (1878).jpg|Nymphaeum]], kas pabeigts gadu iepriekš — 1878. gadā. Nimfa ir nedaudz tievāka un viņas krūtis ir pilnīgākas un apaļākas. Veneras *contrapposto'' ir izteiktāks un viņas mati ir garāki un gaišāki kā nimfai, bet tie izkārtoti gandrīz identiski.

Gleznas augšā pa kreisi mākoņos ir ēna. Tā izskatās pēc mākslinieka silueta ar galvu, pleciem, roku un paceltu dūri, kurā saskatāma ota.

## Atsauces

## Ārējās saites

*
Deivids Atenboro

**Sers Frederiks Deivids Atenboro** (; dzimis ) ir angļu dabaszinātnieks un televīzijas pārraižu veidotājs.

Viņš ir zināms kā daudzu dokumentālo filmu par dabu autors un ierunātājs, sadarbojoties ar britu raidorganizāciju BBC. Atenboro tiek uzskatīts par vienu no pasaulē pazīstamākajiem dabaszinātniekiem, pateicoties izglītojošām filmām, kurās tiek stāstīts par dzīvniekiem, augiem un citām dzīvības formām. Viņam par godu ir nosauktas vismaz piecpadsmit dažādas augu un dzīvnieku sugas un dzimtas, kā arī vairākas izmirušas sugas. Viņš tiek uzskatīts par britu "nacionālo vērtību", kā arī 2002. gadā BBC rīkotā aptaujā viņš tika atzīts par vienu no 100 ievērojamākajiem britiem.

1980. gadā Deividam Atenboro piešķirta *[[BAFTA Fellowship]]* balva. Vēlāk saņēmis vēl četras BAFTA televīzijas balvas, kā arī trīs ''Emmy'' balvas.

Deivida Atenboro vecākais brālis bija angļu aktieris, kinorežisors un kinoproducents Ričards Atenboro, bet jaunākais brālis Džons Atenboro ieņēma vadošu amatu *[[Alfa Romeo]]* uzņēmumā.

## Filmas par savvaļas dzīvniekiem

* "Life on Earth" (Dzīve uz Zemes, 1979)
* "The Living Planet" (Dzīvā planēta, 1984)
* "Lost Worlds, Vanished Lives" (Pazudušās pasaules, izzudušās dzīves, 1989)
* "The Trials of Life" (Dzīves izmēģinājumi, 1990)
* "Life in the Freezer" (Dzīve saldētavā, 1993)
* "The Private Life of Plants" (Augu privātā dzīve, 1995)
* "The Life of Birds" (Putnu dzīve, 1998)
* "State of the Planet" (Planētas stāvoklis, 2000)
* "The Blue Planet" (Zilā planēta, 2001)
* "The Life of Mammals" (Zīdītāju dzīve, 2002)
* "Life in the Undergrowth" (Dzīve pamežā, 2005)
* "Planet Earth" (Planēta Zeme, 2006)
* "Are We Changing Planet Earth?" (2006)
* "Life in Cold Blood" (2008)
* "Charles Darwin and the Tree of Life" (2009)
* "Uncovering Our Earliest Ancestor: The Link" (2009)
* "First Life" (2010)
* "Madagascar" (2011)
* "Flying Monsters 3D with David Attenborough " (2011)
* "Frozen Planet" (2011)
* "Kingdom of Plants 3D" (2012)
* "Galapagos 3D" (2013)
* "Africa" (2013)
* "Micro Monsters 3D" (2013)
* "Rise of Animals: Triumph of the Vertebrates" (2013)
* "David Attenborough's Natural History Museum Alive" (2014)
* "Great Barrier Reef with David Attenborough " (2015—2016)
* "Attenborough's Passion Projects" (2016)
* "Planet Earth 2" (Planēta Zeme 2, 2016)
* "Natural World" (2000—2007, 2017)
* "Blue Planet II" (2017)
* "Extinction: The Facts" (2020)
* "Planet Earth III" (Planēta Zeme 3, 2023)
* "Our Planet II" (Mūsu Planēta 2, 2023)
* "Prehistoric Planet 2" (2023)
* "Wild Isles" (Mežonīgās salas, 2023)

## Atsauces

## Ārējās saites

* 
* 
* PBS interview with Attenborough in 1998
* People and Planet: David Attenborough, video of the 2011 RSA President's Lecture
* David Attenborough interview on BBC Radio 4 *[[Desert Island Discs]]*, 27 December 1998.
*David Attenborough: humanity must come to its senses or face environmental disaster. *[[Radio Times]]*. 13 October 2016.
Aivars Jānis Strēlis

**Aivars Jānis Strēlis** (dzimis  Laucienes pagasta "Kalnačās", miris  Tomskā
) bija ievērojams medicīnas darbinieks. Padomju represiju laikā 1949. gadā kopā ar ģimeni — tēvu Kārli, māti Annu un brāli Ivaru izsūtīts uz nometinājuma vietu Krievijā, Tomskas apgabalā, Tiškino-Troickas ciemā. 

Izsūtījuma laikā pabeidza Tomskas medicīnas institūtu, nodibināja ģimeni un palika dzīvot Krievijā, kļūstot par medicīnas zinātņu doktoru — ftiziatru un profesoru Sibīrijas Valsts medicīnas institūtā. Krievijas Dabaszinātņu akadēmijas īstenais loceklis, PSRS Medicīnas zinātņu akadēmijas (1988), pēc tam Krievijas MZA korespondētājloceklis (1992), Krievijas Federācijas Nopelniem bagātais zinātnes darbinieks. Bija Sibīrijas Valsts medicīnas institūta Ārstniecības fakultātes dekāns un Ftiziatrijas katedras vadītājs. 1997. gadā ievēlēts par Latvijas Zinātņu akadēmijas ārzemju locekli.

## Atsauces
Manfrēds Cukers

**Manfrēds Cukers** (; dzimis , miris ) bija vāciešu šahists, šaha žurnālists un problēmists.

Pēc izglītības Cukers bija komersants un līdz aiziešanai pensijā strādāja par liela uzņēmuma tirdzniecības vadītāju. Pareleli darbam viņš bija vairāku laikrakstu šaha kompozīcijas sleju redaktors un no 1973. līdz 2000. gadam žurnāla *Schach* šaha kompozīcijas nodaļas redaktors. 

## Šaha kompozīcija
Cukers bija aktīvs šaha problēmists kopš divdesmitā gadsimta vidus. Viņa pirmais uzdevums — pašmata piecvilcis parādījās 1956. gadā žurnāla *Schach*. 1983. gadā viņš uzvarēja 2. VDR čempionātā ar daudzvilci "Mats 7 gājienos". 

Šaha kompozīcijā Cukers stingri ievēroja šaha figūru ekonomijas principu un sastādīšanā deva priekšroku daudzvilčiem un pašmatiem. Viņš ir sastādījis arī dažas šaha etīdes.

No 1972. gada viņš bija starptautiskais tiesnesis un no 1990. gada FIDE meistars šaha kompozīcijā.

### Piemērs

**Uzdevuma risinājums:**
: 1.♗e3 ♔a3 2.♗c1+ ♔a4 3.♗h6 ♔a3 4.♗f8+ ♔a4 5.♖e7 ♔a3 6.♖d7+ ♔a4 7.♖d6 ♔a3 8.♖d3+ ♔a4 9.♖h6 ♔a3 10.♗c1+ ♔a4 11.♗e3 ♔a3 12.♗c5+ ♔a4  13.♕b5 ♗×b5#  

## Bibliogrāfija
* 
* 
* Degenkolbe, Mirko (Hrsg.) u. a.: *Sachsendreier: Böttger - Fiebig - Zucker : 3 × 70 ausgewählte Schachaufgaben von Horst Böttger, Reinhardt Fiebig & Manfred Zucker ; sowie die Entscheide der Jubiläumsturniere "Böttger-Fiebig-70" und "Zucker-70".* Udo Degener Verlag, Potsdam, 2008.  

## Atsauces

## Ārējās saites

* M. Cukera šaha kompozīcijas vietnē PDB
* Manfrēda Cukera profils mājaslapā ''Chess Composers'' 
*
Dzeltējošā atmatene

**Dzeltējošā atmatene** (*Agaricus silvicola* jeb *Agaricus sylvicola*, agrāk arī *Psalliota silvicola*) ir vidēji liela Latvijā bieža atmateņu dzimtas sēne, kuras augļķermeņi ir ēdami. Daži autori uzskata, ka tā ir tīruma atmatenes mežā augošā forma.

## Sēnes apraksts
thumb|250px|Atmatenes atšķiras no mušmirēm ar savām lapiņām, kas vecumā kļūst tumšas
thumb|250px|Dzeltējošā atmatene griezumā
thumb|250px|Dzeltējošās atmatenes plīvura attīstības stadijas
* Cepurīte: krāsa sākumā balta, vecumā dzeltenīgi brūngana, klāta ar sīkām zvīņām, iespiedumu vietās dzeltējoša, vecākām sēnēm brūnējoša. Forma sākumā gandrīz lodveida, vēlāk zvanveida un tad izplesti plakana. Uz cepurītes malas parasti saskatāmas daļējā plīvura atliekas. Platums līdz 8, reti līdz 12 un vairāk cm. Mīkstums balts, uz vecumu un bojājumu vietās viegli un lēni dzeltējošs, plāns, ar anīsa vai mandeļu smaržu un patīkamu garšu.
* Lapiņas: sākumā gaiši pelēcīgas, vēlāk pelēki sārtas un vecākām sēnēm šokolādes vai violeti brūnas, ar baltām šķautnēm, brīvas, ciešas.
* Kātiņš: netīri baltā krāsā, klāts ar sīkām zvīņām, iespiedumu vietās dzeltējošs vai brūnējošs, augšdaļā tievāks, pie pamatnes saplacināta bumbuļa veida paresninājums. Iekšpusē šūnains vai ar dobumu. Uz kātiņa parasti viendaļīgs nokarens plats gredzens ar zvīņainu apakšpusi, reizēm ar vecumā izzūdošu otro gredzenu. Garums līdz 10, reti 15 cm, resnums 1—2 cm. 
* Sporas: elipsoīdas, gludas, medus brūnas, masā purpura brūnas, ar dīgšanas atveri un eļļas pilienu katrā sporā, 4,5—6,5/3—4 µm.
* Bazīdijas: četrsporu, 18—22/7—8 µm.
* Cistīdas: vālesveida, 13/22—30 µm.

## Augšanas apstākļi

Nedzīvās zemsedzes saprotrofe. Aug trūdvielām bagātās augsnēs no jūlija līdz oktobrim dažādu tipu mežos, visbiežāk zem eglēm.

## Barības vērtība

Ēdama bez iepriekšējas novārīšanas.

## Līdzīgās sugas

Dzeltējošā atmatene pieder pie dzeltējošo atmateņu grupas, kuras ir lielas, dzeltē iespiedumu vietās un ar to atšķiras no citām. Vēl šai grupā ietilpst tāpat ēdamās cildenā atmatene, tīruma atmatene, krīta atmatene, dižsporu atmatene, sajaukšanai ar kurām ir tīri zinātniska nozīme, un atsevišķi stāvošā indīgā atmatene, kuras mīkstums, īpaši kātiņa pamatnē, griezuma vietā koši dzeltē daudz stiprāk nekā citām atmatenēm un kurai ir nepatīkama smaka. Mušmires, ieskaitot ārēji līdzīgo un nāvīgi indīgo balto mušmiri, atšķiras no atmatenēm ar savām vienmēr baltajām lapiņām.

## Skatīt arī

* Sēņošana
* Sēnes kulinārijā
* Atmateņu ģints

## Atsauces

## Ārējās saites

* Index Fungorum
* Sugu enciklopēdija
* First Nature:Agaricus silvicola (Vittad.) Peck - Wood Mushroom 
* Apraksts fungi.lv
* Kuo, M. (2007, May). Agaricus silvicola. MushroomExpert.Com 
* California Fungi: Agaricus sylvicola
* Wild Food UK:Wood mushroom
* MyCoPortal - Pictures of Agaricus silvicola
* Шампиньон переле́сковый 
* Описание шампиньона перелескового (тонкого)
Mākslinieka darbnīca (Rozentāls)

**Mākslinieka darbnīca** ir latviešu gleznotāja Jaņa Rozentāla 1896. gadā radīta eļļas krāsas glezna. Glezna atrodas Latvijas Nacionālā mākslas muzeja kolekcijā.

## Apraksts
Gleznā attēlota mākslinieka darbnīca, tās priekšplānā redzams sievietes kailmodelis, gleznots no mugurpuses. Gleznas dziļumā redzama čuguna krāsniņa, ko kurina vīrietis, tiek uzskatīts, ka tas ir pats gleznotājs Janis Rozentāls, jo šajā tēlā ir saskatāma autora portretiskā līdzība.

1970. gados kails ķermenis muzeja ekspozīcijā reti bija apskatāms, tāpēc nākot skolēnu grupām, īpaši puišiem, bija dažādi komentāri par šo darbu, un muzeja direktorei, tolaik gidei, Mārai Lācei daudz nācies runāt par to, ka akts ir nopietns mākslas žanrs, kuru dažādos laikos ir daudz gleznojuši mākslinieki.

Nelielajā darbā "Mākslinieka darbnīcā" izpaužas skaista glezniecības tehnika un Rozentālam izdevies panākt trausluma sajūtu ar kailās miesas tonalitāti. Gleznieciskā valoda ir ļoti skaidra, dzidra un ļoti poētiska, māksliniekam izdevies panākt sajūtu, ka darbnīcā ir auksti un kailajai muguriņai tomēr varbūt arī salst. Tajā pašā laikā gleznā var saskatīt siltumu, ko ienes krāsu izteiksme un valoda.

Glezna ilgstoši atradusies Latvijas Nacionālā mākslas muzeja pastāvīgajā ekspozīcijā.

## Atsauces

## Ārējās saites
* LNMM direktores Māras Lāces komentāru audioieraksts — Desmit Jaņa Rozentāla gleznas. Astotais stāsts: Mākslinieka darbnīca
Romiešu tēma

**Romiešu tēma** ir viena no loģiskās skolas galvenām tēmam šaha kompozīcijā. Tās būtība — galveno plānu, kas sākuma pozīcijā ir maldinājums, realizēt traucē melno figūra. Tāpēc baltie vispirms spēlē sagatavošanās plānu, aizvilinot melno figūru uz paralēlo līniju, kur šī figūra, mēģinot novērst draudu, rada melno pozīcijā izšķirošu novājinājumu, kas ļauj baltajiem realizēt galveno plānu. Romiešu tēmas īpatnība ir melno figūras kustības ģeometriski analoģiskais raksturs maldinājumā un risinājumā. Pēc pozīcijā izsauktā novājinājuma rakstura izšķir romiešu tēmu ar melno figūras ņemšanu vai aizsegšanu, ar balto figūras atsaistīšanu, ar melno karalim vai citai figūrai nepieciešamā lauciņa bloķēšanu, ar gājiena spaida radīšanu un tā tālāk.

## Vēsture
Nosaukumu tēma ieguvusi no 1905. gadā žurnālā *Deutsches Wochenschach* publicētā J. Koca un K. Kokelkorna uzdevuma, kas bijis veltīts viņu draugam, Romā dzīvojošam šahistam. Etidē pirmais romiešu tēmu realizējis Hermanis Matisons.
## Piemēri
### Uzdevumi

**1. uzdevuma risinājums:**
: Tematiskie maldinājumi:
: 1. Ze3? draud 2. Tf5 vai Zg4#, bet 1. ... Lxe6! 
: 1. Zg3? draud 2. Tf5 vai Te4#, bet 1. ... Lc2! 
: 1. Zd2? draud 2. Te4 vai Zf3#, bet 1. ... Ld5! 
: 1. Zh2? draud 2. Zg4 vai Zf3#, bet 1. ... Ld1!

: **1. Ke7!** (draud 2. Tg4)
: **1. ... Ld1 2. Zd2! Lf3 3. Zxf3#**; **1. ... Lc2 2. Ze3! Lf5 3. Txf5#**
: **1. ... Lxe6 2. Zg3! Lf5 3. Txf5#**; **1. ... Ld5 2. Zh2 Lf3 3. Zxf3#**
: Romiešu tēma ar melnās figūras (laidņa) sišanu četros variantos.

:**2. uzdevuma risinājums:**
: Tematiskais maldinājums  (galvenais plāns): 1. Kh3? (draud 2. Tg2#) 1. ... d4!
: **1. Le4! dxe4 2. Kh3 e3 3. Td1+ Kf2 4. Tf1#**
: Balto pirmā gājiena mērķis ir novirzīt melno bandinieku (tematiskā figūra) uz blakus vertikāli, kur tas, novēršot draudu, bloķē melno karalim atkāpšanās lauciņu "f3".

### Etīde

:**3. etīdes risinājums:**
: **1. Zf7+ Kg8 2. a7 Te6+ 3. Kd1! Te8 4. Zd6 Td8 5. Zf5!** (ja baltie uzreiz spēlētu 5. b6 Ld4 6. Zc8 Txc8 7. b7, tad melnie ar torņa upuri panātu neizšķirtu 7. ... Tc1+! 8. Kxc1 Lxa7=) **5. ... Lf8** (laidnis spiest atkāpties uz neizdevīgu diagonāli) **5. b6 Lc5** (nostājoties uz lauciņa c5, laidnis aizsedz c vertikālii, nepieļaujot torņa upuri) **7. Ze7+ K~ 8. Zc8! Txc8 9. b7** un uzvar. 

## Skatīt arī
* Hamburgas tēma
* Drēzdenes tēma

## Atsauces

## Ārējās saites
* Romiešu tēmas uzdevumu kolekcija vietnē ''yacpdb''
* Theme Roman vietnē ''chess-problems-gr''
2017.—2018. gada LBL sezona

**2017.—2018. gada LBL sezona** bija 27. Latvijas Basketbola līgas sezona. Regulārā sezona sākās  un noslēdzās 2018. gada 24. aprīlī. Sezonā startēja 9 komandas: Betsafe/Liepāja, BK Jēkabpils, BK Jūrmala, Latvijas Universitāte, BK Ogre, BK Valka/Valga, Valmiera/ORDO, VEF Rīga un BK Ventspils. Par čempioniem kļuva BK Ventspils, kas finālsērijā ar 4:2 uzvarēja VEF Rīga.

## Komandas

## Regulārā sezona

## Izslēgšanas spēles

;Piezīmes:

## Atsauces

## Ārējās saites
* LBL mājaslapa
* ''Eurobasket'' profils
Aiks Karapetjans

**Aiks Karapetjans** (; dzimis 1983. gada 10. jūlijā Latvijas PSR) ir armēņu izcelsmes Latvijas režisors, kurš darbojies lielākoties kino, bet arī iestudējis operas un teātra izrādes.

## Biogrāfija
Mācījies Rīgas 9. vidusskolā (1990—1997) un Rīgas 22. vidusskolā (1997—2000). Ieguvis bakalaura grādu mākslas zinātnē Latvijas Mākslas akadēmijā (2005). Studējis Latvijas Kultūras akadēmijā kinorežiju, iegūstot maģistra grādu (2007), kā arī Parīzes kinoskolā "ESEC" (2007-2008).

Īsfilma "Dubultdzīve" ieguvusi 2. vietu Bavārijas televīzijas Starptautiskajā kino augstskolu festivālā (Vācijā, 2007). 2007. gadā diplomdarba filma "Riebums" tika atzīta par labāko studentu filmu festivālā "Lielais Kristaps". A. Karapetjana pirmā pilnmetrāžas spēlfilmas „Cilvēki tur” pirmizrāde notika Karlovi Varu starptautiskajā kinofestivālā 2012. gadā. Filma nominēta balvai "Lielais Kristaps" 2 kategorijās. Otrā filma „M.O.Ž.” tika izrādīta Fantāzijas filmu festivālā Monreālā un "FantasticFest" Ostinā.

2017. gadā Parīzē, žanra filmu festivālā "L'Étrange" notika filmas „Pirmdzimtais” pirmizrāde. Filma nominēta balvai "Lielais Kristaps" 11 kategorijās, tai skaitā A. Karapetjans nominācijā "Labākais spēlfilmas režisors". 13. novembra ceremonijā filma ieguva balvas trīs nominācijās: "Labākais aktieris", "Labākais komponists" un "Labākais grima mākslinieks".

Latvijas Nacionālajā operā iestudējis Dž. Rosīni operu „Seviljas bārddzinis” (2011), kas saņēma Latvijas Gāzes Gada balvu kā sezonas labākais jauniestudējums, kā arī Š. Guno operu "Fausts" (2016). 2013. gadā Latvijas Nacionālajā teātrī iestudējis V. Šekspīra lugu "Venēcijas tirgotājs".

## Filmogrāfija
### Pilnmetrāžas filmas
* *Cilvēki tur* (2012)
* *[[MOŽ|M.O.Ž.]]* (2014)
* *[[Pirmdzimtais (filma)|Pirmdzimtais]]* (2017)
* Sema ceļojumi (2022)

### Īsmetrāžas filmas
* *Lost* (2006)
* *30 x 7* (2006)
* *Riebums* (2007)
* *Dubultdzīve* (2007)

## Atsauces
Hanima Baladžajeva

**Hanima Baladžajeva** (; dzimusi ) ir Azerbaidžānas starptautiskā lielmeistare šahā (2019).

## Biogrāfija
Daudzkārtējā Azerbaidžānas junioru šaha čempionātu laureāte, tajā skaitā pa divām reizēm uzvarējusi meiteņu U14 (2014, 2015) un U18 (2016, 2017) vecuma grupās. 2013. gadā uzvarējusi Eiropas skolēnu šaha čempionātā meitenēm U13 vecuma grupā. 2016. gadā uzvarējusi Eiropas jauniešu ātrā šaha čempionātā meitenēm U16 vecuma grupā.

2023. gada februārī izcīnījusi 2. vietu Azerbaidžānas sieviešu šaha čempionātā.

2017. gadā Azerbaidžānas šaha kluba *Odlar Yurdu* sastāvā kļuvusi par sudraba medaļas ieguvēju Eiropas šaha kausa izcīņā sieviešu komandām, kā arī izcīnījusi individuālo sudraba medaļu pie sava galdiņa.

Pārstāvējusi Azerbaidžānas komandu lielākajos komandu šaha turnīros:
* Pasaules šaha olimpiādē piedalījusies 2 reizes (2016, 2018). Individuālajā vērtējumā izcīnījusi zelta (2018) medaļu;
* Eiropas komandu šaha čempionātos piedalījusies 2 reizes (2017-2019). Komandu vērtējumā izcīnījusi bronzas (2019) medaļu.

Par panākumiem turnīros FIDE 2019. gadā viņai piešķīrusi starptautiskās lielmeistares (WGM) nosaukumu.

## Atsauces

## Ārējās saites
Hamburgas tēma

**Hamburgas tēma** ir viena no loģiskās skolas tēmam šaha kompozīcijā. Tās būtība — galvenā plāna (tematiskā maldinājuma) draudu novērš melno figūra. Tāpēc baltie vispirms spēlē sagatavošanās plānu. Tā draudu melnie novērš izdarot gājienu ar citu figūru un šī gājiena rezultātā zaudē iespēju no galvenā plāna drauda aizsargāties iepriekšējā veidā, taču ir radusies jauna iespēja galvenā plāna draudu  novērst ar pirmo figūru virzoties pa citu līniju, kas savkārt noved pie jauna pozīcijas novājinājuma.

## Vēsture
Tēmu 1914. gadā ierosinājis Hamburgas problēmists Frīdrihs Paličs.
## Piemēri

**1. uzdevuma risinājums:**
: Tematiskais maldinājums:
: 1. ♕g3? draud 2. ♕g5#, atspēko 1... ♖a5!

: **1. ♔h2!** (draud 2. ♕h6+ ♔g4 3. ♕h3#)
: **1. ... b5 2. ♕g3** (draud 3. ♕g5#) **2. ... ♖g6 3. ♕h3#**

: Blakusvariants:
: 1. ... ♔g4 2. ♕f4+ ♔h5 3. ♕g5#

:**2. uzdevuma risinājums:**
: Tematiskais maldinājums:
: 1. ♖e5 ( draud 2. ♘f6#), atspēko 1. ... ♖f1!

: **1. ♖e4!** (draud 2.♖h4#)
: **1. ... ♗g1 2.♖e5** (draud 3.♘f6#) **2. ... ♖h4+ 3.♗f4#**

: Blakusvariants:
: 1. ... ♔g6 2. ♖h4+ ♔g7 3. ♗f6# 

## Skatīt arī
* Romiešu tēma
* Drēzdenes tēma
* Elbas tēma

## Atsauces

## Ārējās saites
* Hamburgas tēmas uzdevumu kolekcija vietnē ''yacpdb''
Portugāles 21. konstitucionālā valdība

**Portugāles 21. konstitucionālā valdība** () saukta arī par **Antoniu Koštas valdību** bija 21. kabinets kopš pašreizējās Portugāles konstitūcijas izveides. Šī valdība tika izveidota 2015. gada 26. novembrī kā Sociālistu partijas mazākuma valdība, kuru vadija premjerministrs — Antoniu Košta. Šī valdība tika izveidota pēc 2015. gada Portugāles likumdevēja vēlēšanām. Valdība darbojās līdz 2019. gada 26. oktobrim. Šo valdību veidoja premjerministrs un 17 ministri.

## Valdības sastāvs

*Pēdējie amata ieņēmēji izcelti *'treknrakstā**'

## Atsauces un piezīmes
### Atsauces

### Piezīmes
Marjano Rahoja 2. valdība

**Marjano Rahoja 2. valdība** ir Spānijas valdība, kas tika izveidota pēc tam, kad karalis Felipe VI nominēja Mariano Rahoju, lai izveidotu valdību pēc 2016. gada Spānijas vispērējām vēlēšanām 26. jūnijā. Pēc 2015. gada vispārējām vēlēšanām pārsvars izrādījās nepārliecinošs un gan Tautas Partija, gan Spānijas Sociālistiskā darba partija nespēja ievēlēt jaunu premjerministru. Šīs domstarpības ilga 314 dienas. Rahojs par premjerministru tika apstiprināts 2016. gada 29. oktobrī un viņš amatā stātās 31. oktobrī. Savukārt viņa valdība tika apstiprināta 4. novembrī. Marjano Rahoja 2. valdība nomainīja viņa paša veidoto 1. valdību.

## Valdības sastāvs
Ministru padomi veido no 13 ministri, neieskaitot premjerministru, kā arī vienu premjerministra vietnieku.

*Pašreizējie amata ieņēmēji izcelti *'treknrakstā**'

## Atsauces un piezīmes

## Ārējās saites
*historiaelectoral.com (in Spanish). Spānijas valdības 2011–mūsdienas. Marianu Rahoja valdība
*lluisbelenes.es (in Spanish). Tautas partijas otrā valdība (kopš 2011)
BK Ogre

**BK Ogre** ir Latvijas basketbola klubs no Ogres, kurš ir dibināts 2014. gadā. Spēlē Latvijas—Igaunijas Basketbola līgā un Latvijas Basketbola līgā (LBL). Komandas galvenais treneris ir Uldis Švēde. Mājas spēles BK Ogre aizvada Sporta arēnā Ogre.

Nacionālajā basketbola līgā (LBL-2) klubu pārstāv jauniešu komanda **BS Ogre**.

Latvijas Basketbola līgas 1. divīzijā spēlē kopš 2015.—2016. gada sezonas. 2017. gadā izcīnīja 8. vietu LBL turnīrā. 2017.—2018. gada sezonā BK Ogre cīņā par bronzu piekāpās BK Jūrmala vienībai. No 2019. gada līdz 2022. gadam Ogres komanda bija LBL trijniekā. 2019. gadā izcīnīja 3. vietu, sērijā par bronzas medaļām pārspējot BK Jūrmala. 2019.—2020. gada Covid19 pandēmijas dēļ nepabeigtajā sezonā ieguva sudraba medaļas, bet 2020.—2021. gada sezonā un 2021.—2022. gada sezonā vēlreiz izcīnīja bronzu. 2023. gada pavasarī Ogres komandas medaļu sēriju pārtrauca BK Liepāja, kas sērijā par bronzas medaļām pārspēja BK Ogre.

## Izcīnītās vietas

### [[Latvijas Basketbola līga]]
* 2014.—2015. gada LBL sezona — LBL2 1. vieta; pārcēlās uz LBL1
* 2015.—2016. gada LBL sezona — 10.
* 2016.—2017. gada LBL sezona — 8.
* 2017.—2018. gada LBL sezona — 4.
* 2018.—2019. gada LBL sezona — **3. vieta**
* 2019.—2020. gada LBL sezona — **2. vieta** sezona netika pabeigta (Covid19 pandēmija)
* 2020.—2021. gada LBL sezona — **3. vieta**
* 2021.—2022. gada LBL sezona — **3. vieta**
* 2022.—2023. gada LBL sezona — 4. vieta

### [[Latvijas—Igaunijas Basketbola līga]]
* 2018.—2019. gada Lat—Est līgas sezona — 4. vieta regulārajā sezonā, 4. vieta pēc izslēgšanas spēlēm
* 2019.—2020. gada Lat—Est līgas sezona — sezona netika pabeigta (Covid19 pandēmija)
* 2020.—2021. gada Lat—Est līgas sezona — .. vieta regulārajā sezonā, **3. vieta** pēc izslēgšanas spēlēm
* 2021.—2022. gada Lat—Est līgas sezona — 5. vieta regulārajā sezonā, 4. vieta pēc izslēgšanas spēlēm
* 2022.—2023. gada Lat—Est līgas sezona —

## Atsauces

## Ārējās saites
* Kluba oficiālā mājaslapa 
* Kluba Facebook lapa
* Kluba Twitter konts
* Kluba Instagram konts
Anna Maja Kazariana

**Anna Maja Kazariana** (; dzimusi  Hērenvēnā) ir Nīderlandes starptautiskā meistare šahā (2017).

## Biogrāfija
Piedzimusi ģimenē, kas Nīderlandē ieradusies no Gruzijas. Ar šahu sākusi nodarboties sešu gadu vecumā. Divdesmit reizes uzvarējusi Nīderlandes junioru šaha čempionātos meiteņu un zēnu dažādās vecuma grupās.. Pārstāvējusi Nīderlandi Eiropas un pasaules junioru šaha čempionātos. 2012. gadā Prāgā izcīnījusi sudraba medaļu Eiropas jauniešu šaha čempionātā meitenēm U12 vecuma grupā un par šo panākumu saņēmusi FIDE sieviešu meistares (WFM) nosaukumu. 2015. gadā Porečā uzvarējusi Eiropas jauniešu šaha čempionātā meitenēm U16 vecuma grupā.

Pārstāvējusi Nīderlandes komandu lielākajos komandu šaha turnīros:
* Pasaules šaha olimpiādē piedalījusies 2016. gadā;
* Eiropas komandu šaha čempionātos piedalījusies 2 reizes (2015-2017). Individuālajā vērtējumā izcīnījusi bronzas (2015) medaļu.

Par panākumiem turnīros FIDE 2015. gadā viņai piešķīra FIDE meistara (FM), bet 2017. gadā - starptautiskās meistares (WIM) nosaukumu..

## Atsauces

## Ārējās saites
Lārsa Lokes Rasmusena 3. kabinets

**Lārsa Lokes Rasmusena 3. kabinets** bija Dānijas valdība, kas stājās amatā 2016. gada 28. novembrī, nomainot viņa 2. kabinetu. Tā ir mazākuma koalīcijas valdība, kas sastāv no politiskajām partijām Venstre, Liberālo alianse un Konservatīvā tautas partija un vada premjerministrs — Lārss Loke Rasmusens.

## Valdības sastāvs

*Pašreizējie amata ieņēmēji izcelti *'treknrakstā**'

## Atsauces
Normans Rīduss

**Normans Marks Rīduss** (; dzimis ) ir amerikāņu aktieris un fotomodelis. Visvairāk pazīstams ar Derila Diksona lomu TV seriālā "Staigājošie miroņi".

## Biogrāfija
Dzimis Holivudā, Floridas štatā, bet uzaudzis Losandželosā, Kalifornijā. Dzīvojis vairākās valstīs, tai skaitā Japānā, Apvienotajā Karalistē un Spānijā. Aktiera karjeru sācis 1997. gadā ar nelielu lomu filmā *[[Mimic (filma)|Mimic]]*. Piedalījies filmā "Bondokas svētie" (*The Boondock Saints*, 1999), kur atveidoja vienu no galvenajām lomām kopā ar Vilemu Defo, un filmas turpinājumā *[[The Boondock Saints II: All Saints Day]]* (2009), vēl filmējies filmās "Asmens II" (2002), *[[Deuces Wild]]* (2002), "Motobraucēji" (2023) un "Balerīna" (2025).

Kopš 2010. gada filmējies šausmu/drāmas seriālā "Staigājošie miroņi". Piedalījies arī vairākos mūzikas videoklipos, tai skaitā *[[Lady Gaga]]* dziesmas *[[Judas]]* klipā 2011. gadā.

## Atsauces

## Ārējās saites

*
Krīta atmatene

**Krīta atmatene** jeb **krītbaltā atmatene** (*Agaricus cretaceus Fr.*, agrāk *Psalliota cretacea*), ir liela atmateņu dzimtas sēne, kuras augļķermeņi ir ēdami. Mūsdienās šis apzīmējums tiek uzskatīts par novecojušu.

## Taksonomija

Analoģisku latīnisku nosaukumu *Agaricus cretaceus Bull.* cits autors XVIII gadsimtā bija devis citai sēņu sugai, kuru XIX gadsimtā aprakstot sajauca ar citu, un tā kā gan Latvijas, gan ārzemju avoti bieži arī tai vēl lieto apzīmējumu *Agaricus cretaceus*, tad šeit pārpratumu novēršanai pēc sēnes latīņu nosaukuma seko arī autoru uzvārdi. Šī otrā suga tagad latīniski saucas ''Leucocoprinus cretaceus'', jeb *Leucoagaricus cretaceus*. Pastāv uzskats, ka krīta atmatene *Agaricus cretaceus Fr.* ir sinonīms tīruma atmatenei (*Agaricus arvensis*) vai ir tās forma, un avoti ārpus Latvijas parasti nenorāda krīta atmateni kā patstāvīgu sugu.

## Sēnes apraksts

* Cepurīte: krāsa sākumā krīta balta, vecumā dzeltenīga. Virsmiziņa jaunībā zīdaina, vecumā viegli šķiedraina vai zvīņaina. Forma sākumā puslodes veida, vēlāk zvanveida un izlesti izliekta. Platums parasti līdz 12, bet labās augtenēs līdz 25 cm. Mīkstums balts, mīksts, vecumā sūkļains, ar patīkamu garšu un smaržu.
* Lapiņas: sākumā baltas, tikai vēlāk parādās atmateņu lapiņu krāsas: sārtas un vecākām sēnēm tumši brūnas, jomainas, brīvas, plānas.
* Kātiņš: balts, gluds, vālesveida, zem gredzena klāts ar brūnganām pārslām, ar dobumu. Uz kātiņa vienkāršs atkarens gredzens. Garums līdz 6 cm, resnums 0,5—2 cm. 
* Sporas: elipsoīdas, gludas, masā purpurbrūnas, ar dīgšanas atveri un vienu vai vairākiem eļļas pilieniem katrā sporā, 7—9/4—5,5 µm.

## Augšanas apstākļi

Humusa saprofīte. Aug trūdvielām bagātās augsnēs, ganībās un pļavās, mēslu kaudzēs, no augusta līdz oktobrim.

## Barības vērtība

Ēdama bez iepriekšējas novārīšanas. 

## Līdzīgās sugas

Krīta atmatene pieder pie dzeltējošo atmateņu grupas, kuras ir lielas, dzeltē iespiedumu vietās un ar to atšķiras no citām. Vēl šai grupā ietilpst tāpat ēdamās cildenā atmatene, tīruma atmatene, dzeltējošā atmatene, dižsporu atmatene, sajaukšanai ar kurām ir tīri zinātniska nozīme, un atsevišķi stāvošā indīgā atmatene, kuras mīkstums, īpaši kātiņa pamatnē, griezuma vietā koši dzeltē daudz stiprāk nekā citām atmatenēm un kurai ir nepatīkama karbola jeb fenola smaka. Mušmires, ieskaitot nāvīgi indīgo balto mušmiri, atšķiras no atmatenēm ar savām vienmēr baltajām lapiņām un maksti, kas ietver mušmiru kātiņa pamatni. Kamēr jaunai krīta atmatenei lapiņas vēl baltas kā mušmirei, tikmēr ar tās ievākšanu jāievēro liela piesardzība. 

## Skatīt arī

* Sēņošana
* Sēnes kulinārijā
* Atmateņu ģints

## Atsauces

## Ārējās saites
* Sugu enciklopēdija:Krīta atmatene
Verners Špekmanis

**Verners Špekmanis** (; dzimis , miris ) bija vāciešu šaha problēmists.

Pēc profesijas jurists.

## Šaha kompozīcija
Verners Špekmanis bija loģiskās skolas pārstāvis, no 1959. gada starptautiskais tiesnesis un no 1967. gada starptautiskais meistars šaha kompozīcijā. 1959. līdz 1982. gadam žurnāla *[[Die Schwalbe]]* galvenais redaktors, no 1963. līdz 1988. gadam šaha kompozīcijas nodaļas redaktors žurnālā *[[Deutsche Schachzeitung]]* un vairāku šaha kompozīcijai veltītu grāmatu autors.

No 1929. gada publicējis apmēram 2700 uzdevumus, galvenokārt miniatūras. Konkursos ieguvis daudzas atzinības, tai skaitā vairāk nekā 30 pirmās godalgas.
### Piemērs

**Uzdevuma risinājums:**
: Iluzoriskā spēle:
: 1. ... cxb1D(T,L,Z) 2. Tc6#
: 1. ... bxc1D(T,L,Z) 2. Db6#

: 1. Lg8! (gājiena spaids)
: 1. ... bxc1D(T,L,Z) 2. Db6#
: 1. ... cxb1D(T,L,Z) 2. Tc6#
: 1. ... a2 2. Dxb2# 

## Bibliogrāfija
* 
* 
* 
* 
* 

## Atsauces

## Ārējās saites
* Vernera Špekmaņa šaha kompozīcijas vietnē PDB
* Vernera Špekmaņa profils mājaslapā ''Chess Composers'' 
* 
*
Spānijas prezidentu uzskaitījums

Šajā uzskaitījumā apkopoti **[[Spānija]]s prezidenti**. Prezidenti Spānijai ir bijuši Spānijas Pirmās republikas (1873—1874) un Spānijas Otrās Republikas (1931—1939)  laikā.

## Uzskaitījums
### [[Attēls:Flag of the First Spanish Republic.svg|30px]] Spānijas Pirmā republika (1873 — 1874) [[Attēls:Coat of Arms of Spain (1868-1870 and 1873-1874).svg|30px]]

### [[Attēls:Flag of Spain (1931 - 1939).svg|30px]] Spānijas Otrā republika (1931 — 1939) [[Attēls:Coat of Arms of Spain (1931-1939).svg|30px]]

#### Spānijas Otrā republika trimdā (1939 — 1977)

## Skatīt arī
* Spānijas monarhu uzskaitījums
* Spānijas premjerministru uzskaitījums

## Atsauces
Aigars Pētersons

**Aigars Pētersons** (dzimis , Rīgā) ir latviešu bērnu ķirurgs un politiķis, Rīgas Stradiņa universitātes (RSU) profesors un rektors (no 2018).

## Dzīvesgājums
Dzimis  Rīgā. Mācījās Rīgas 6. vidusskolā (1974—1977), studēja Rīgas Medicīnas institūtā (1977—1983), pēc tā beigšanas turpināja izglītību bērnu ķirurģijas klīniskajā ordinatūrā (1983—1984). Aizstāvēja medicīnas doktora disertāciju (1991) un habilitētā medicīnas doktora disertāciju (1996).

Latvijas Medicīnas akadēmijas Bērnu ķirurģijas katedras vadītājs (1998—2014), profesors (1999). 2001. gadā papildinājās Čikāgas un Klīvlendas universitāšu bērnu ķirurģijas centros. Rīgas Stradiņa universitātes (RSU) Doktorantūras nodaļas dekāns (2008), Baltijas Bērnu ķirurgu asociācijas prezidents (2010).

2016. gadā Paula Stradiņa Medicīnas vēstures muzejs kopā ar Latvijas Zinātņu akadēmiju un RSU A. Pētersonam piešķīra Paula Stradiņa balvu.

2017. gada novembrī Rīgas Stradiņa universitātes Satversmes sapulce A. Pētersonu ievēlēja par RSU rektoru, amatu viņš sāka pildīt 2018. gada 1. janvārī.

## Politiskā darbība
2002. gadā A. Pētersons tika ievēlēts 8. Saeimā no partijas "Jaunais laiks". Bijis Baltijas Asamblejas Latvijas delegācijas vadītājs (2002—2006). Kandidēja 9. Saeimas vēlēšanās 2006. gadā, taču netika ievēlēts. 2009. gadā varēja ieņemt atbrīvojušos vietu Saeimā, taču atteicās no tās, kandidēja Rīgas domes vēlēšanās no partijas "Vienotība" saraksta un tika ievēlēts par Rīgas domes deputātu. Ievēlēts arī nākamā sasaukuma Rīgas domē 2013. gadā, savukārt 2017. gada Rīgas domes vēlēšanās neguva pietiekošu vēlētāju atbalstu, lai kļūtu par deputātu.

## Darbi
* Bērnu ķirurģija primārās aprūpes speciālistiem. Aigara Pētersona redakcijā. Rīgas Stradiņa universitāte, 2014.

## Apbalvojumi un pagodinājumi
* Baltijas Asamblejas medaļa (2005)
* Atzinības krusts, 4. šķira (2007)
* Barikāžu dalībnieka piemiņas zīme (2008)
* Paula Stradiņa balva (2016)

## Atsauces
Rasomons

**"Rasomons"** () ir 1950. gada Japānas drāmas filma. Filmas režisors, scenārija līdzautors un montāžas režisors ir Akira Kurosava. Filmas kinooperators ir Kadzu Mijagava, galvenās lomas atveido Toširo Mifune, Matiko Kjo, Masajuki Mori un Takaši Šimura. Filmas nosaukums un norises vieta ir aizgūti no Rjūnosukes Akutagavas īsā stāsta "Rasomons", bet tēli un sižets ir aizgūti no Akutagavas īsā stāsta "Rasomona vārti" (藪の中). Filmā pirmo reizi kino vēsturē attēlots viens notikums no dažādu varoņu skatu punkta. Japānā pirmizrāde norisinājās , savukārt Amerikas Savienoto Valstu kinoteātros ar angļu subtitriem to demonstrēt sāka no .

"Rasomons" veicināja Japānas kino atpazīstamību pasaulē. Filma ieguva vairākas starptautisku kinofestivālu balvas, tostarp Zelta lauvas balvu 1951. gada Venēcijas kinofestivālā, un Kinoakadēmijas goda balvu 24. Kinoakadēmijas balvas pasniegšanas ceremonijā, kā labākā filma svešvalodā starp 1951. gadā ASV izplatītajām filmām.

## Sižets
Filmas darbība norisinās Japānā 11. gadsimtā. Zem pilsētas vārtu drupām no lietus slēpjas malkas cirtējs (Takaši Šimura) un ceļojošais mūks (Minoru Tiaki), kas liecinājuši tiesā par samuraja Takehiro Kanadzavas (Masajuki Mori) slepkavību un viņa sievas Masako (Matiko Kjo) izvarošanu. Viņiem piebiedrojas garām ejošais zemnieks (Kidziro Veda), kuram viņi izstāsta šo stāstu. Gan mūks, gan malkas cirtējs ir izbrīnīti, cik ļoti atšķiras iesaistīto personu stāstu versijas. Parādītas četras stāsta versijas — noziedznieka, sievas, samuraja un malkas cirtēja.

## Mākslinieciskie risinājumi
### Minimālisms
Kurosavas aizraušanās ar mēmo kino un laicīgo mākslu atspoguļojas filmas minimālismā. Tādēļ filmā ir tikai trīs darbības norises vietas: vārti, mežs un iekšpagalms. Mežs ir īsts, bet vārti un iekšpagalms ir dekorācijas. Filmas minimālisms tāpat ir saistīts ar filmas nelielo budžetu.

### Operatora darbs
Operators Kadzuo Mijagava šajā filmā īstenoja dažas personīgās idejas. Piemēram, vienā filmas daļā viens pēc otra tiek parādīti trīs tuvplāni — noziedznieka, sievas un vīra, un pēc tam tie atkārtojas. Tas ir darīts, lai norādītu viņu attiecību dažādību. Filmā ir epizodes, kad filmēšanas kamera ir vērsta tieši pret sauli. Kurosava vēlējās izmantot dabīgo apgaismojumu, bet tas izrādījās par blāvu, tādēļ nolēma izmantot spoguļus spožākas gaismas iegūšanai, kā rezultātā ieguva spožu saules gaismas staru kūli, kas lieliski izgaismoja varoņus. Vārtu ainā Kurosava vēlējās panākt, lai lietus būtu redzams ne tikai priekšplānā, bet arī kadra dziļumā, kur tas saplūda ar dekorāciju krāsu, tādēļ lietus mašīnās iepildīja tinti, kas padarīja lietu kontrastainu.

### Mūzika
Mūziku filmai sarakstīja slavenais japāņu komponists Fumio Hajasaka. Speciāli filmai viņš izveidoja Morisa Ravēla "Bolero" japāņu versiju, kas skan epizodē, kad malkas cirtējs ienāk mežā un epizodē ar samuraju un viņa sievu.

## Atsauces

## Ārējās saites
Nimfas un satīrs

***Nimfas un satīrs*** () ir franču gleznotāja Viljama Adolfa Bugro eļļas krāsas glezna, tapusi 1873. gadā.

"Nimfas un satīrs" bija izstādīta Parīzē 1873. gada Salona izstādē, kura atvērās 5. maijā, gadu pirms impresionisti atrādīja savu pirmo izstādi. Viens kritiķis to nosauca par "mūsu paaudzes lieliskāko gleznu". To 1873. gada 26. jūnijā par 35 000 frankiem iegādājās amerikāņu mākslas kolekcionārs un spekulants Džons Volfe un tā daudzus gadus atradās viņa privātmājā kopā ar citiem augstā stila franču akadēmiskajiem darbiem. To pārdeva izsolē 1888. gadā, un pēc tam līdz 1901. gadam glezna atradās bārā *Hoffman House* viesnīcā, Ņujorkā, līdz to nopirka un novietoja noliktavā, īpašniekam vēloties glabāt "aizskarošo" saturu nost no publikas acīm. 1942. gadā to iegādājās Roberts Stērlings Klārks, kurš to atrada glabātuvē. Glezna šobrīd atrodas Klārka mākslas institūtā Viljamstaunā, Masčūsetsā.

Saskaņā ar Klārka institūtu, gleznā "nimfu grupu mazgājoties slepenā dīķī ir pārsteidzis baudkārs satīrs. Dažas no nimfām ir iemukušas ēnā pa labi, citas, drosmīgākas par draudzenēm, cenšas atvēsināt satīru, velkot to aukstā ūdenī — viens no satīra nagiem jau ir ūdenī un viņš pretojas doties tālāk. Bugro darba metodes bija tradicionālas; viņš radīja vairākas skices un zīmējumus, izmantojot pozējošus modeļus sarežģītās savienotās pozās, sasaistot tos kopā šajā brīnišķīgi ritmiskajā kompozīcijā."

1873. gada izstādē tai blakus bija novietota seno romiešu dzejnieka Publija Stacija vārsma: “Apzinoties savu pinkaino kažoku un kopš bērnības nemākot peldēt, viņš neuzdrošinās doties dziļajos ūdeņos.”

Glezna ir lielākais un viens no iemīļotākajiem darbiem Klārka kolekcijā un 2012. gada 10. martā tā tika izstādīta pēc attīrīšanas procedūras, ko finansēja *[[Parnassus Foundation]]*, Džeinas un Rafaela Bernsteinu vārdā.

## Atsauces

## Ārējās saites

* Viljams Adolfs Bugro ''Web Museum'' vietnē
Endrū Linkolns

**Endrū Džeimss Klaterbaks** (; dzimis ), plašāk zināms ar skatuves vārdu **Endrū Linkolns** (*Andrew Lincoln*), ir angļu aktieris. Visvairāk pazīstams ar Rika Graimsa lomu TV seriālā "Staigājošie miroņi".

## Biogrāfija
Dzimis 1973. gadā Londonā. Kad viņam bija tikai 18 mēneši, viņa ģimene pārcēlusies uz Hallu, bet astoņu vai deviņu gadu vecumā — uz Bātu Somersetā. 
Vienu vasaru pavadījis Nacionālajā jaunatnes teātrī, vēlāk studējis Karaliskajā dramatiskās mākslas akadēmijā Londonā, kur arī sācis lietot vārdu "Endrū Linkolns".

Pirmā parādīšanās TV ekrānos bija 1994. gadā britu situāciju komēdijseriālā *[[Drop the Dead Donkey]]*. Plašāku atpazīstamību ieguvis ar Marka lomu 2003. gada britu Ziemassvētku filmā "Tāda ir mīlestība".

Kopš 2010. gada filmējas amerikāņu šausmu/drāmas seriālā "Staigājošie miroņi", kur atveido galveno varoni — agrāko šerifa palīgu Riku Graimsu, kurš kļūst par izdzīvotāju grupas līderi.

## Atsauces

## Ārējās saites
Bruno Zommers

**Bruno Zommers** (; dzimis , miris ) bija vāciešu šaha problēmists.

## Šaha kompozīcija

### Piemērs

**Uzdevuma risinājums:**
: **1.♘h2! d5 2.♘f3 d4 3.♘e5 ♔×g5 4.♘g4#** Efektīgs pareizs mats, zirdziņam atgriežoties izejas pozīcijā.
: 1. ... d×c5 2.♗f4 c4 3.♘f1 cxd3 4.♘g3# 

## Atsauces

## Ārējās saites
* Bruno Zommera šaha kompozīcijas vietnē PDB
B2B mārketings

**B2B mārketings**, dažreiz latviskots kā **izmantotāju tirgus**, nāk no angļu valodas *business-to-business* (B2B) un apzīmē starp uzņēmumiem notiekošus pārdošanas darījumus un to mārketingu. B2B mārketings koncentrējas uz pakalpojumiem, produktiem un izejvielām, kas citiem uzņēmumiem nepieciešami savas darbības nodrošināšanai un produktu ražošanai. Piemēram, auto ražotāji iepērk lielu daļu detaļu no daudziem citiem ražotājiem - metālu, riepas, akumulatorus, audio sistēmas u.c., lai izgatavotu savu gala produktu. 

Daudzi uzņēmumi sniedz pakalpojumus un ražo produktus tikai citiem uzņēmumiem - no biroju tīrīšanas līdz specializētam tehniskajam inventāram, no naftas līdz industriāliem produktiem. 

Atšķirībā no patērētāju tirgus, kur pārdošanas rezultātus veido milzīgs lētu produktu pārdošanas darījumu skaits, B2B darījumus parasti slēdz retāk, uz ilgu laiku un par lielām summām. Pārdošanas procesā plaši izmanto tiešo pārdošanu, dalību iepirkumu konkursos. Produktu gala cena parasti ir elastīga, ņemot vērā līguma apjomu. Darījuma noslēgšanas process parasti ir ilgs, formāls, racionāls un tajā iesaistīti daudzi lēmumu pieņēmēji. Lēmuma pieņemšanu parasti ietekmē - produkta cena, kvalitāte, ražotāja reputācija, tehniskā servisa kvalitāte, ilgtermiņa partnerattiecības. Pārdevēja pārstāvjiem pilnībā jāpārzina piedāvātā produkta tehniskās detaļas un darījuma juridiskās puses, tāpēc parasti sarunās piedalās vesela komanda, un dažreiz arī valsts iestāžu pārstāvji. Darījumi bieži tiek slēgti ar starpniekiem, kas iepirkto preci pēc tam tālāk pārdod paši. 
 
B2B mārketings koncentrējas uz konkrēti identificētiem potenciālajiem klientiem, uzņēmumiem vai nozarēm. Tas cieši sadarbojas ar pārdošanas nodaļu un klienta konta apkalpošanas komandu, lai izveidotu un nostiprinātu attiecības ar klientiem. Mārketinga kampaņās izmanto reklāmu nozares publikācijās un interneta lapās, tiešos pasta un e-pasta sūtījumus, dalību nozares konferencēs un produkta demonstrācijas. Potenciālo klientu atrašanā un uzrunāšanā plaši izmanto LinkedIn.
 
## Atsauces